|  |  |
| --- | --- |
| **ΠΡΟΣ: ΜΜΕ** | ΔΗΜΟΣ ΛΑΜΙΕΩΝ  Γραφείου Τύπου  & Επικοινωνίας  **Λαμία, 2/12/2015** |

**Τετραήμερες εκδηλώσεις για τα 180 χρόνια από τη σύσταση του Δήμου Λαμιέων**

Ο Δήμος Λαμιέων γιορτάζει τα 180 χρόνια από τη σύστασή του, που έγινε το 1836 όταν η πόλη επανέκτησε την παλιά της ονομασία και απέκτησε τον πρώτο της Δήμαρχο και διοργανώνει τετραήμερες εκδηλώσεις από την Παρασκευή 9 Δεκεμβρίου έως και τη Δευτέρα 12 Δεκεμβρίου 2016 στις οποίες περιλαμβάνονται ομιλίες, εκθέσεις ζωγραφικής και χαρακτικής, συναυλίες και προβολή οδοιπορικού video για το Δήμο Λαμιέων.

**Πρόγραμμα εκδηλώσεων**

**Παρασκευή 9 Δεκεμβρίου 2016**

«**120 χρόνια Δημοτική Φιλαρμονική Λαμίας**»

Συναυλία από τη Δημοτική Φιλαρμονική υπό τη διεύθυνση του μαέστρου κ. Δημήτρη Μαντά.

Προλογίζει ο κ. Κωνσταντίνος Μπαλωμένος, φυσικός.

Χώρος: Δημοτικό Θέατρο Λαμίας - Ώρα έναρξης: 20.00

**Σάββατο 10 Δεκεμβρίου 2016**

«**180 χρόνια αναμνήσεις…**»

Εγκαίνια της εικαστικής έκθεσης του κ. Δημήτρη Κολτσίδα με τη συμμετοχή του Δημοτικού Ωδείου Λαμίας και των μουσικών κ. Αλέξανδρου Τσιμέκα και κ. Σπύρου Ρούσκα.

Χώρος: Νεοκλασικό της οδού Αριστοτέλους 3 (Πλατεία Λαού) - Ώρα έναρξης: 18.30

**Κυριακή 11 Δεκεμβρίου 2016**

* «**Δήμος Λαμιέων: ιστορία, πολιτισμός και στιγμιότυπα**»

Ομιλίες:

* «*Ιστορική διαδρομή της πολιτιστικής κληρονομιάς στην περιοχή του Δήμου Λαμιέων*», εισήγηση από την κ. Ευθυμία Καράντζαλη, Δρ Αρχαιολόγο & Αναπληρώτρια Προϊσταμένη ΕΦΑΦΕ,
* «*Σταθμοί και γεγονότα του μετεπαναστατικού Δήμου Λαμιέων*», εισήγηση από τον κ. Δημήτριο Θ. Νάτσιο, συνταξιούχο καθηγητή Φιλόλογο,
* «*Η μετεπανασταστική πολεοδομική φυσιογνωμία της Λαμίας»*, εισήγηση από τον κ. Νίκο Ταξ. Δαβανέλλο, καθηγητή Αγγλικής Γλώσσας,
* «*Η Λαμία της τέχνης και του πολιτισμού*», εισήγηση από τον κ. Γιώργο Π. Σταυρόπουλο, εκπαιδευτικό.
* Προβολή οδοιπορικού video για το Δήμο Λαμιέων.

Χώρος: Δημοτικό Θέατρο Λαμίας - Ώρα έναρξης: 11.30

* «**Λάμπρος Ορφανός- Έλλη Μουρέλου Ορφανού: Κοινά Τοπία Ζωής και Τέχνης 1945-1965**»

Εγκαίνια Έκθεσης Ζωγραφικής και Χαρακτικής.

Χώρος: Δημοτική Πινακοθήκη «Αλέκος Κοντόπουλος - Ώρα έναρξης: 19.30

*\*Ταυτόχρονα, θα είναι ανοιχτή για το κοινό και η αίθουσα με την μόνιμη συλλογή Αλέκου Κοντόπουλου.*

**Δευτέρα 12 Δεκεμβρίου 2016**

**Δημήτρης Μπάσης- Ελένη Πέτα**

Συναυλία των δημοφιλών τραγουδιστών.

Είσοδος δωρεάν.

Χώρος: Χαλκιοπούλειο Γήπεδο Λαμίας - Ώρα έναρξης: 20.30

Από το Γραφείο Τύπου